Asia C‑369/13

N. F. Gielen ym.

(Rechtbank Oost-Brabant ’s-Hertogenboschin esittämä ennakkoratkaisupyyntö)

”Ennakkoratkaisupyyntö — Huumausaineiden lähtöaineet — Jäsenvaltioiden välisen kaupan valvonta — Asetus (EY) N:o 273/2004 — Euroopan unionin ja kolmansien maiden välisen kaupan valvonta — Asetus (EY) N:o 111/2005 — Luokitellun aineen käsite — Aine ”alfa-asetyylifenyyliasetonitriili” (APAAN) — Luokiteltu aine ”l-fenyyli-2-propanoni” (BMK)”

Tiivistelmä – Unionin tuomioistuimen tuomio (viides jaosto) 12.2.2015

Jäsenvaltioiden lainsäädännön lähentäminen – Huumausaineiden lähtöaineiden kaupan valvonta – Asetukset N:o 273/2004 ja N:o 111/2005 – Soveltamisala – Luokitellut aineet – Käsite – Asetusten liitteissä olevassa luettelossa mainitut aineet – Tyhjentävyys

(Euroopan parlamentin ja neuvoston asetuksen N:o 273/2004 2 artiklan a alakohta ja liite I; neuvoston asetuksen N:o 111/2005 2 artiklan a alakohta ja liite)

Huumausaineiden lähtöaineista annetun asetuksen N:o 273/2004 sekä yhteisön ja kolmansien maiden välisen huumausaineiden lähtöaineiden kaupan valvontaa koskevista säännöistä annetun asetuksen N:o 111/2005 2 artiklan a alakohtaa on tulkittava siten, että näissä säännöksissä tarkoitetuksi ”luokitelluksi aineeksi” määritteleminen ei koske APAAN:n kaltaista ainetta, jota ei mainita asetuksen N:o 273/2004 liitteessä I eikä asetuksen N:o 111/2005 liitteessä, vaikka tämä aine olisi näissä asetuksissa tarkoitetuilla yksinkertaisilla tai taloudellisesti kannattavilla tavoilla helppo muuntaa näissä liitteissä mainituksi aineeksi. Kyseisten asetusten liitteisiin sisältyvä aineiden luettelo on nimittäin tyhjentävä, ja näin ollen vain siinä nimenomaisesti mainitut aineet voidaan määritellä näissä asetuksissa tarkoitetuiksi ”luokitelluiksi aineiksi” eikä tämä koske mitään luokiteltuun aineeseen rinnastettavia aineita.

Vaikka asetusten N:o 273/2004 ja N:o 111/2005 tavoitteena onkin synteettisten huumausaineiden ja psykotrooppisten aineiden laittomaan valmistukseen yleensä käytettyjen aineiden kulkeutumisen estäminen ottamalla käyttöön näiden aineiden kaupan valvontajärjestelmä ja siihen liittyvät tehokkaat, oikeasuhteiset ja varoittavat seuraamukset, näiden asetusten rikostorjunnallinen tavoite ei tällöinkään voi vaikuttaa käsitteen ”luokiteltu aine” määrittelyyn eikä myöskään tarkasteltavana olevan aineen määrittelyyn luokitelluksi aineeksi tämän määritelmän perusteella.

(ks. 27, 36 ja 38 kohta sekä tuomiolauselma)

Asia C‑369/13

N. F. Gielen ym.

(Rechtbank Oost-Brabant ’s-Hertogenboschin esittämä ennakkoratkaisupyyntö)

”Ennakkoratkaisupyyntö — Huumausaineiden lähtöaineet — Jäsenvaltioiden välisen kaupan valvonta — Asetus (EY) N:o 273/2004 — Euroopan unionin ja kolmansien maiden välisen kaupan valvonta — Asetus (EY) N:o 111/2005 — Luokitellun aineen käsite — Aine ”alfa-asetyylifenyyliasetonitriili” (APAAN) — Luokiteltu aine ”l-fenyyli-2-propanoni” (BMK)”

Tiivistelmä – Unionin tuomioistuimen tuomio (viides jaosto) 12.2.2015

Jäsenvaltioiden lainsäädännön lähentäminen — Huumausaineiden lähtöaineiden kaupan valvonta — Asetukset N:o 273/2004 ja N:o 111/2005 — Soveltamisala — Luokitellut aineet — Käsite — Asetusten liitteissä olevassa luettelossa mainitut aineet — Tyhjentävyys

(Euroopan parlamentin ja neuvoston asetuksen N:o 273/2004 2 artiklan a alakohta ja liite I; neuvoston asetuksen N:o 111/2005 2 artiklan a alakohta ja liite)

Huumausaineiden lähtöaineista annetun asetuksen N:o 273/2004 sekä yhteisön ja kolmansien maiden välisen huumausaineiden lähtöaineiden kaupan valvontaa koskevista säännöistä annetun asetuksen N:o 111/2005 2 artiklan a alakohtaa on tulkittava siten, että näissä säännöksissä tarkoitetuksi ”luokitelluksi aineeksi” määritteleminen ei koske APAAN:n kaltaista ainetta, jota ei mainita asetuksen N:o 273/2004 liitteessä I eikä asetuksen N:o 111/2005 liitteessä, vaikka tämä aine olisi näissä asetuksissa tarkoitetuilla yksinkertaisilla tai taloudellisesti kannattavilla tavoilla helppo muuntaa näissä liitteissä mainituksi aineeksi. Kyseisten asetusten liitteisiin sisältyvä aineiden luettelo on nimittäin tyhjentävä, ja näin ollen vain siinä nimenomaisesti mainitut aineet voidaan määritellä näissä asetuksissa tarkoitetuiksi ”luokitelluiksi aineiksi” eikä tämä koske mitään luokiteltuun aineeseen rinnastettavia aineita.

Vaikka asetusten N:o 273/2004 ja N:o 111/2005 tavoitteena onkin synteettisten huumausaineiden ja psykotrooppisten aineiden laittomaan valmistukseen yleensä käytettyjen aineiden kulkeutumisen estäminen ottamalla käyttöön näiden aineiden kaupan valvontajärjestelmä ja siihen liittyvät tehokkaat, oikeasuhteiset ja varoittavat seuraamukset, näiden asetusten rikostorjunnallinen tavoite ei tällöinkään voi vaikuttaa käsitteen ”luokiteltu aine” määrittelyyn eikä myöskään tarkasteltavana olevan aineen määrittelyyn luokitelluksi aineeksi tämän määritelmän perusteella.

(ks. 27, 36 ja 38 kohta sekä tuomiolauselma)